ماجد جہانگیر

ماجد جہانگیر اک پاکستانی کامیڈی اداکار سن۔ اوہ کراچی وچ پیدا ہوئے۔ اوہناں دے والد دا تعلق پنجاب تے والدہ دا حیدرآباد دکن توں  سی۔

فنی کیرئیر
ماجد نے اپݨے اداکاری کیرئیر دا آغاز معین اختر دے شو "سات رنگ" توں کیتا جو پی ٹی وی اُتے نشر ہُندا سی۔ 1979ء وچ، اوہناں نے پی ٹی وی دے مزاحیا شو ففٹی ففٹی وچ اسماعیل تارا، زیبا شہناز ، بشرا انصاری تے اشرف خان دا نال اداکاری کیتی۔ ایہ شو مُلک بھر وچ مقبول تے مشہور ہویا تے اسے طرحاں کاسٹ وی۔ ماجد اس شو دی مرکزی کاسٹ وچ رہے جد تک ففٹی ففٹی 1985ء وچ نشر ہوݨا بند نئیں ہویا۔  https://jang.com.pk/news/1180668فیر ماجد امریکا چلے گئے تے اگلے 23 سال تک اوتھے رہے۔ پاکستان واپس آؤݨ تے اوہناں نے جیو ٹی وی لئی عامر لیاقت حسین دے شوز تے کامیڈی شو خبرناک وچ شرکت کرکے اپݨے کیرئیر دا دوبارہ آغاز کیتا۔

اوہناں نے پاکستان ٹیلی ویژن لئی 22 سال کم کیتا تے 4 فلماں وچ اداکاری وی کیتی۔https://www.express.pk/story/2426466/24

اعزازات
ماجد جہانگیر نوں ’’ففٹی ففٹی‘‘ کامیڈی سیریز وچ اوہناں دی یادگار کارکردگی اُتے صدر پاکستان ولوں پرائڈ آف پرفارمنس ایوارڈ نال نوازیا گیا۔https://www.express.pk/story/2426466/24
حکومت نے اوہناں نوں 2020ء وچ تمغا امتیاز نال وی نوازیا۔https://www.24urdu.com/19-Dec-2022/65082?version=amp

ذاتی زندگی
اوہناں دی اہلیہ صباء ماجد دا انتقال 2020ء وچ ہویا۔ 2016ء توں اوہ شدید مالی مسائل دے ساتھ جزوی فالج تے صحت دے دیگر سنگین مسائل وچ مبتلا سی۔

وفات
10 جنوری 2023ء نوں لہور میں طویل علالت توں بعد وفات پا گئے۔https://www.bolnews.com/urdu/latest/2023/01/698873/amp/ 

حوالے

گٹھ:مخولیا اداکار